
Roland Narcisio Kock a nace na Aruba, dia 2 di september 1952. Na cuminsamento 
nan tabata yam’e “Chicho el feo”. Despues nan a laga “el feo” afo y a keda Chicho. 
Su tata yama Hose Maria Kock (dfm) y su mama Maria Kock. Chicho a nace na Weg 
Sero Blanco y despues nan a bay biba na Weg Sero Preto. Nan tabata ocho ruman. 
Nan a perde un y awor nan ta shete ruman te ainda. Chicho ta di cinco ruman. E no a 
casa nunca. E tin cuatro yiu muhe. Su yiu mayo yama Yahaira Jundru, su di dos yiu 
yama Kini Kariana Kock, despues ta sigui Katleen Carien Kock, e ultimo tin nuebe 
aña y su nomber ta Narisma Roulien Kock. Otro musico den famia ta su ruman 
homber mayor. E ta toca fio, trompet y ta un cantante tambe. 



Segun Chicho e bida artistico a niñca su bida completo den 
musica 


E tin cu gradici Dios cu el a nace cu e talento ey. Si e pensa bon, practicamente su 
bida completo tabata un bida di artista. E kiermen semper di su bida e tabata den 
musica. Tur su pan di cada dia cu e por a come, ta musica a paga p’e. Semper e 
tabata funciona como musico, sea den banda, den hotel, of cu steelband. Semper su 
entrada ta bin di e musica cu e ta practica. E n’ tabata mucho cos, pero bo por a biba 
cune, bo por a paga bo debenan. Awor ta un tiki mas dificil, ya cu bo debenan ta un 
poco mas halto, pero semper bo ta ahusta bo gasto na bo entrada. Kiermen henter su 
bida e ta den musica. 


Segun (hicho su 
pan dl cada dla, 
la musica a paga 
p’e 

E bida artistico 


Chicho a cuminsa toca steelband, 
pues su prome instrument tawata 
steelpan. E1 a cuminsa bon, como 
mucha chikito di diesun aña Chicho 
a cuminsa cu The Invaders. Colony 
tabata un luga masha bunita mes, na 
unda tabatin hopi Americano ta 
biba. Nan ta toca casi tur diabierna 
na Rogers Beach y e luga ey ta 
converti su mes den un luga masha 
ameno. Ey Chicho a cuminsa, 
despues el a join Jumping Juwels 
hunto cu Ronnie Kock. Nan a 
participa na hopi competencia. 

Esaki ta un grupo cu a siña Chicho 
hopi cos. Tambe el a cuminsa como 
guitarista, depues el a bay riba baho 
cu a keda su instrument principal. E 
ta toca diferente instrument. E por 



toca drum, conga y timbal. En todo 
caso, e por defende su mes cu ne. 
No como profesional. E la toca den 
hopi banda aki aya, pero como 
profesional, Chicho a cuminsa cu 
Sensacion del Caribe, tocando baho 
y cantando coro. Pa nuebe aña 
nunca e tabata cantante (solista). 

E ta corda cu e tabata biba na 
Hulanda y ey no tabata e caminda 
corecto p’e. Aya, como musico 
tabata hopi duro pa bo haya toca, 
mientras e distancianan na unda bo 
mester presenta tambe ta keda hopi 
leu fo’i otro. Esey no kiermen cu 
bo no ta toca. Bo ta toca den 
cafeetje aki aya. Despues Chicho a 
drenta un banda di famia, pero e 
tabata duro, ya cu bo tabata ensaya 

mas cu bo ta toca! Pero na Aruba 
practicamente bo ta toca hopi. Bo ta 
toca cu hopi banda aki aya y bo ta 
move hopi y bo ta siña conoce hopi 
hende. Chicho a siña conoce y 
tabata bon amigo di Hector Lavoe 
(dfm). Nan a toca hunto den 
Bonaire Club cu Willy Colon. Den 
su trayectorio musical Chicho a siña 
conoce asina hopi artista y el a bira 
asina hopi pega cu nan. Bo ta sinti 
bo orguyoso di ta un musico y ta 
conoce tanto hende. Na 1982, 




Chicho a yega di presenta cu 
“Gago” y nan a descualific’e! E no 
ta comprende te dia di awe pakico. 
Sinembargo, ta net “Gago” a haci 
Chicho mas famoso. Despues e aña 
siguiente Chicho a gana cu 
“Burachi no ta conta”. E tabata 
asina hopi aña den festival di 
tumba, cu Chicho ta kere den su 
totalidad e por a participa 39 biaha, 
di cua 36 pa 37 biaha e tabata den 
e finalistanan. 


Chicho a cuminsa amplia su 
conocemento musical mas ainda. E 
tabata canta caba na aña ochenta y a 
bay festival di tumba, pero ningun 
hende no conoce, pasobra nunca el 
a presenta ainda como cantante. 
Pero na aña 1982, Chicho a wordo 
reconoci cu e prome cantica cu el a 
presenta y cu e publico a gusta, esta 
“E Burico”. E aña despues el a bin 
cu “Pal’i coco”, djey el a sigui bay 
te cu el a logra bira Rey di Tumba. 
Prome cu el a bira Rey di Tumba, 



Cu e por corda cu festival di tumba, ta solamente dos biaha e no a cay den e fmalistanan. Tin ora bo ta “blank 
riba stage” pa cualkier cos. Door cu e ta toca baho, si e laga un otro bahista toca p’e y e haci un cos cu Chicho 
no ta sinti, e momento ey e ta perde palabra. Ora bo cuminsa perde palabra, bo ta sigui perde mas palabra. 

E tumba ta bira un desastre! 



Di un dia pa otro door cu e tabata 
toca guitara caba, Cecil Grovell 
(dfm) a acerca su tata, como 
Chicho mes tabatin solamente 
diescinco aña, cu e peticion pa e 
laga e yiu bin toca baho pa nan. 
Pero nunca antes, el a toca e 
instrument ey, e no tabata su 
instrument nunca! Por bisa den dos 
siman, Chicho a “pick up” cu ne. E 
tabata toca guitara, hopi ranchera. 
Asina el a keda practica su so y di e 
forma ey a cuminsa como bahista. 


Dedicacion musical 


Na cuminsamento Chicho a 
dedica su mes na baho, door cu 
esey nan a pidi’e haci den e 
banda Sensacion del Caribe. Pero 
despues el a hay’e ta cuminsa 
canta. Despues di Sensacion del 
Caribe, el a cuminsa canta den 
hotel aki aya. E mester a bira un 
cantante, pasobra e bandanan ta 
chikito. E mester a toca baho y 
canta. E tabata tocado di 
steelband tambe, e tabata toca 
base di e steelband, cu ta consisti 
di seis bari. 

Desaroyo musical 



Bo ta desaroya bo mes den diferente cos. Por ehempel, Chicho tabata den 
grupo di Aguinaldo y tambe den un beat band. Bo ta desaroya bo mes den 
diferente ramo. Chicho a toca diferente instrument, manera cuatro, tambu, 
wiri y algun otro instrument di percusion. Asina bo ta siña conoce diferente 
instrument y kico ta nan funcion. E tempo ey ta un placer pa bo drenta y 
presenta cu un banda. E banda Sensacion del Caribe a toca conhuntamente 
cu hopi banda di otro pais, manera Cuco Valoy, E1 Gran Combo y Conhunto 
Quisqueya. E tempo ey tabatin hopi concierto tambe. 



Activo den diferente agrupacion musical 


Chicho tabata activo cu diferente grupo musical. Como 
profesional Chicho tabata cu Sensacion del Caribe pa 
nuebe aña, despues el a bay toca den hotel. Despues di 
hotel, el a bay Hulanda y el a toca den “Killing Ringelings”, 
baho, timbal y conga. Ora el a bin Aruba bek, el a join 
Musical Time, hunto cu Edwin Abath. E tabata cu nan pa 
shete aña, hunto cu Hildward Croes (dfm). Despues el a 
milita den Pride, esey tabata e ultimo grupo cu e tambe a 
yuda lanta. Actualmente Chicho ta canta y toca na diferente 
hotel. 


E parti internacional 


Cu Sensacion del Caribe, Chicho a biaha hopi. Nan a yega te Colombia. Cu Pride, el a bay Venezuela den e 
famoso show Sabado Sensacional. Tambe el a bay Punto Fijo. E tempo ey ta Campo Shell tabata manda y nan 
tabata “open act” pa Fantasma del Caribe y Europa. 


Sugerencia pa futuro generacion 


Un punto masha cardinal den su trayectoria musical 
Chicho a siña pa ta semper na ora. Si bo n’ ta cumpli, 
no tin trabou. Mustra cu abo por haci miho trabou. 
Comporta bo mes como musico. Pa bo haci 
presentacion wak pa bo tin e habilidad pa toca bo so. 
Sea bo tin di bay cu Ipad, cu computer, loke sea. 

Chicho ta hacie na un manera profesional. E publico ta 
gosa di dje, aunke Chicho lo a prefera y kier bisa tur 
musico ta miho nan toca “live”. E resultado ta hopi 
diferente. Claro cu bo n’ por haci tur e zonidonan cu bo 
ta haya cu e mashin, pero e ta yuda bo musicalmente. 


Awor hopi musico no tin trabou. Tin hopi drummer 
y trompetista cu no ta traha. Laga nos spera cu un dia 
cos por drecha y cu e hotelnan ta bay tuma por 
ehempel un “seven piece band” atrobe, cu entre otro 
trompet cu ta “live”. Chicho kier conseha e 
muchanan jong cu nan musica modemo, cu ta den 
nan temporada, miho nan bay studia musica of si 
nan a lanta cu e talento, purba domin’e mas miho. 

E ta duna bo mas smaak di bay toca, pasobra bo no 
ta depende di e mashin. Chicho no kier descurasha 
ningun hende di nan estilo. 

Tur hende cu por rap, dalbay cu esaki. Chicho no ta kere cu e ta un “rapero”, pero nunca e no a biba pensa cu 
e lo canta un reggeaton. E ta cantando reggeaton, pasobra esaki tambe ta forma parti di su trabou. Esey no ke 
men cu e ritmo aki ta malo. Ta bon pa bo tin un repertorio amplio y varia.Ta bon y tambe importante pa nos 
hobennan dedica nan mes na musica. Tin hopi hende kier toca un instrument. Tuma e curashi y bay les. Chicho 
mes ta loco pa toca piano, pero nunca el a pone un dede riba e instrument aki. No ta un cos facil pa yega bisa 
cu di awe pa mañan bo ta un musico. No, e ta tuma bo hopi aña di dedicacion serio. 





Chicho como cantante 


Chicho den finalista di Tumba Chicho a ricibi Premio Mo Tito 



Chicho durante bautismo di LP hunto cu Hildward Croes (dfm) 

